Que Haidar

Yang Mulia Tengku Iskhan Shah bin Tengku Haidar atau lebih dikenali sebagai Que Haidar (lahir 30 Mei 1979)  merupakan salah seorang pelakon, penyanyi, penerbit, penulis skrip dan pengarah Malaysia. Beliau merupakan bekas pelajar Akademi Seni Warisan Kebangsaan (ASWARA) yang berkecimpung dalam dunia teater sebelum terjun ke layar perak.

Kerjaya
Penampilan pertamanya di kaca TV adalah menerusi drama Toll Gate Girl arahan Osman Ali dan diterbitkan oleh Tiara Jacquelina pada tahun 2001 ketika berusia 23 tahun bersama aktres Amy Mastura dan Rita Rudaini. Filem pertama lakonan beliau berjudul Haru Biru arahan Shadan Hashim pada tahun 2004 namun hanya pada tahun 2007 filem itu ditayangkan.  

Debut beliau di layar perak adalah menerusi filem KL Menjerit 1 pada tahun 2005 yang terus meledakkan nama beliau sebaris dengan aktor-aktor seangkatan seperti Farid Kamil, Fahrin Ahmad, Pierre Andre, Jehan Miskin dan Bront Palarae. Filem-filem popular beliau ialah Zombi Kampung Pisang, Castello, Cinta, Setem dan banyak lagi. Populariti Que di layar lebar dibuktikan dengan kemenangan dua tahun berturut di Anugerah Bintang Popular Berita Harian untuk kategori Pelakon Filem Lelaki Popular (ABPBH) pada tahun 2008 dan 2009. Que juga pernah memenangi 2 buah trofi kategori lakonan terbaik di Anugerah Skrin TV3 menerusi dua buah drama TV lakonannya Tuhan Pun Tahu (2007) dan Terlerai Takbir Kasih (2009). Di Festival Filem Malaysia beliau pernah dianugerahkan Pelakon Harapan Lelaki menerusi filem Castello serta 2 kali dicalonkan untuk kategori Pelakon Lelaki Terbaik (FFM) pada tahun 2006 dan 2009. 

Que membuat keputusan untuk bersara daripada bidang lakonan secara mengejut pada tahun 2010 setelah berkahwin dengan koreografer Linda Jasmine.Linda-Que idam ramai anak Biarpun terpaksa mengecewakan peminat-peminat dan pengkarya filem, Que nekad untuk beralih arah ke bidang perniagaan dan kini masih aktif mengajar kelas lakonan setelah bergelar pensyarah di Kolej Sunway. Pada tahun 2012, beliau mengumumkan hanya akan mengambil tawaran lakonan yang bersesuaian dengan kehendaknya. Sejak itu beliau tidak muncul di layar lebar/kaca TV sekerap dulu tetapi setiap karyanya mutakhir ini mendapat perhatian yang baik antaranya filem pecah panggung Lagenda Budak Setan, Rock Oo! (2013) dan drama televisyen Seligar dan Malaikat Yang Tersembunyi. Pada tahun 2013, beliau dilantik menjadi salah seorang tenaga pengajar di Akademi Fantasia musim ke-10.  

Selain berlakon, ketika awal kemunculan beliau pernah menganggotai kumpulan pop Sho-gun tetapi mereka tidak sempat merakamkan album penuh. Bakat nyanyiannya boleh dilihat menerusi filem Rock dan Rock Oo! apabila diberi peranan sebagai penyanyi.

Sejarah Keluarga

Que Haidar mempunyai susur galur dari sejarah Kesultanan Kedah. Hal ini setelah didapati beliau adalah pewaris susur galur kepada Tunku Dhiauddin @ Tengku Kudin ibni Almarhum Sultan Zainal Rashid al-Mu’azzam Shah I[Antara Kisah & Watak Besar yang saya Idamkan - Que Haidar https://gempak.com/berita-terkini/antara-kisah-watak-besar-yang-saya-idamkan-que-haidar-17833], seorang Raja Muda Kedah ke-11, Wizurai Selangor dan menantu kepada Sultan Abdul Samad ibni Almarhum Raja Bendahara Abdullah, Sultan Selangor ke-4.

Berikut adalah salasilah keturunan beliau :

1.Tengku Iskhan Shah bin Almarhum Tengku Haidar  

2.Tengku Haidar bin Almarhum Tengku Daud  

3.Tengku Daud bin Almarhum Tengku Haidar ‘Ali Shah 

4.Tengku Haidar ‘Ali Shah bin Almarhum Tunku Dhiauddin @ Tengku Kudin 

5.Tunku Dhiauddin @ Tengku Kudin ibni Almarhum Sultan Zainal Rashid al-Mu’azzam Shah I, Raja Muda Kedah ke-11

6.Sultan Zainal Rashid Mu'adzam Shah I ibni Almarhum Sultan Ahmad Tajuddin Halim Shah II, Sultan Kedah ke-23

Kontroversi
Sekitar Ogos 2017, Que mendapat kecaman ramai pihak susulan tindakannya mengeluarkan kenyataan mengenai segelintir pelakon "kayu" yang banyak memenuhi drama tempatan. Beliau turut meluahkan perasaan kecewa terhadap segelintir pelakon baharu yang tidak menghadiri bengkel lakonan anjuran Perbadanan Kemajuan Filem Nasional (FINAS).Bukan niat kondem sesiapa Kenyataan beliau mengundang kemarahan pelakon dan pengarah, Aziz M. Osman yang menyifatkan beliau tidak rasional.

Filemografi

Filem
 Tahun Tajuk Watak Catatan2005 KL Menjerit 1 Ku Idzham Filem pertama Rock  Amy Mat Piah2006 Castello Sepet Senario Pemburu Emas Yamashita Jali  Bilut Yusof Yazid Cinta Muhammad Dhani2007 Syaitan Saad Zombi Kampung Pisang Deris Haru Biru Kid2008 Cuci Penyanyi  Penampilan khas Selamat Pagi Cinta Azam2009 Maut JJ Skrip 7707 Zack Setem Iskandar Papadom Mat My Spy Lelaki Cina Duhai Si Pari-Pari Syadon 2010 Lagenda Budak Setan Azmi 2011 Misteri Jalan Lama Ilya 2013  Rock Oo! Amy Mat Piah2014 Gila Baby  Penampilan khas Ophilia  Ozi Gandum  2026 Malaikat Malam  

Drama
 Tahun Tajuk Watak Saluran TV  Catatan  2005 Kasih Nurlisa TV1 Drama pertama  2006–2007  Gol & Gincu The Series  Ikan 8TV 2007 Dunia Baru UmarahTV3 Susuk (musim 2) JJ 2008  KL Menjerit The Series Opie Astro Ria 2009 Cinta Untuk Ain Shahrul TV32026 Pak Su Ammara Pak Su / Firdaus Astro Ria

Telefilem
 Tahun Tajuk Watak Saluran TV  Catatan  2001 Toll Gate Girl VCD Telefilem pertama  2006 Misi: XX-Ray JaliTV3 2007 Tuhan Pun Tahu2008 Terlerai Takbir Kasih Faizal  Sebelum Sejadah Dibentang Aiman Orang Minyak Naik Minyak Astro Prima 2015 Cahaya Malaika Ezra TV3 2018 Malek Majid Astro Citra Juga sebagai penerbit eksekutif 2020 Pencipta Pegang Waktu Zakree (Zee) TV3 Juga sebagai cerita asal Yang Tersembunyi Zharif TV Okey2022 Lebai Sampan Hatta Astro Citra Bahalol  TV2 Juga sebagai pengarah, cerita asal dan penerbit eksekutif 

Televisyen
 Tahun  Tajuk Peranan  Saluran TV  Catatan  2009 Spontan (Musim 1) Tetamu undangan Astro Warna Episod 16 & 20  2020 Sepahtu Reunion Al-Puasa Polis  Kameo: Episod: "Kembali Terjalin"

Iklan
 Tahun  Tajuk Watak  Untuk  Gandingan  2025 Rahsia Tuhan  Proton & Little Joe  Azwan Ali

Diskografi
 Tahun Tajuk lagu 2017 "Kisah Cinta"

Anugerah dan pencalonan
 Anugerah Bintang Popular Berita Harian (ABPBH) Tahun Kategori Keputusan 2006 Pelakon Filem Lelaki Popular  2008 Pelakon Filem Lelaki Popular  2009 Pelakon Filem Lelaki Popular 

 Festival Filem Malaysia Tahun Karya Tercalon Kategori Keputusan 2006 (FFM 19) KL Menjerit 1 Pelakon Lelaki Terbaik   Pelakon Harapan Lelaki   Castello Pelakon Pembantu Lelaki Terbaik  Pelakon Harapan Lelaki   2009 (FFM 22) Maut Pelakon Lelaki Terbaik   Papadom Pelakon Pembantu Lelaki Terbaik   2010 (FFM 23) Lagenda Budak Setan Pelakon Pembantu Lelaki Terbaik   2015 (FFM 27) Ophilia Pelakon Lelaki Terbaik  

  Anugerah Skrin TV3 Tahun Karya Tercalon Kategori Keputusan 2008 Tuhan Pun Tahu Pelakon Pembantu Lelaki Terbaik (Drama)  2009 Terlerai Takbir Kasih Pelakon Lelaki Terbaik (Drama) 

 Anugerah Seri Angkasa Tahun Karya Tercalon Kategori Keputusan 2022 Pencipta Pegang Waktu Pelakon Lelaki Drama TV Terbaik  2024 Bahalol Pengarah Drama TV Terbaik  Lebai Sampan Pelakon Pembantu Lelaki Drama TV Terbaik 

Catatan

Rujukan

 Pautan luar 


Kategori:Kelahiran 1979
Kategori:Orang hidup
Kategori:Pelakon lelaki Malaysia
Kategori:Penyanyi lelaki Malaysia
Kategori:Orang dari Johor
Kategori:Pelakon lelaki Malaysia abad ke-21
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Penerbit televisyen Malaysia
Kategori:Penulis skrip Malaysia
Kategori:Pengarah televisyen Malaysia
2009
2008
Kategori:Alumni Akademi Seni Budaya dan Warisan Kebangsaan